**Javítóvizsga témakörök**

**2019/2020. tanév**

 **Tantárgy neve:**

 **Fodrász szakmai gyakorlat 3.**

**14.Fo osztály részére**

Összeállította: Fónyad Adrienn szaktanár

Kelt: Budapest, 2020. június 16.

Vizsgán használható segédeszközök: fésűk (hajvágó, bontófésű, fém végű stílfésű), dauercsavarók (minimum 40 db hosszú és rövid méretű szürke-kék vagy kék- piros), dauertű, sipccpapír, vizező flakon babafej+ tartó, beterítő kendő, nyakszírt papír, olló, nyakszírt pamacs, hajszárító, kefék (kör, lapos), csipeszek, melírfólia, 2 db festőtál, ecset, festő beterítő kendő, mérleg(ha szükséges) hajformázók (hajvasaló, hajsütő, kreppelő) bármilyen eszköz, amelyet használni szeretne a hajvágáshoz, haj formázásához.

Anyagok: eszközfertőtlenítő, hajhab, hajlakk, wax, kifésülő balzsam, ápolók, hajfesték, hidrogén- peroxid, blanche por, hozzá hidrogén- peroxid, sampon, balzsam, árnyaláshoz szükséges anyag. Bármilyen professzionális fodrásztermék használata megengedett.

Vizsga időtartama: 170 perc

1. **Női alaphajvágás, lépcsőzetes forma 60 perc**

Lépcsőzetes forma kialakítása csak ollóval. modellen, vagy babafejen. A női alap hajvágási művelet során legyen látható a fejterület tudatos és precíz felosztása. Az anatómiai pontok, és a geometriai meghatározások segítségével alakítsa ki a vezető tincset, aminek segítségével meghatározza a haj hosszát, irányát és átmenetképzését. Balesetmentesen végezze a hajvágás műveletét, a hajterületek leválasztását és ellenőrzését. A vezetőpasszéból nem kötelező rövidíteni, de megengedett, csak az átmenetképzést kell kialakítani. A haj puhítása nem megengedett, a frizura kialakítását csak tompa vágással lehet elkészíteni. A hajvágás és a hajszárítás egyben értékelendő! A vizsgabizottság a hajvágást felválasztásokkal ellenőrzi. Készítendő lépcsőzetes hajvágási forma, melynél a tarkótól felfelé folyamatos átmenet képződik, úgy, hogy a felső hajszakasz mindig hosszabb. A frizura külsővonala lehet vízszintes, az arc felé hosszabbodó, illetve rövidülő, de csak szimmetrikus lehet. A folyamatos átmenet kialakítást követően a hajszárítással hangsúlyozza a formajegyeket.

1. **Női hajfestés, melír-blanche alkalmazásával, hajvágás, hajszárítás a lépcsőzetes hajvágás modelljén,vagy babafején** **40 perc + hatóidő + 40 perc**

Hajfestést kell végezni a lépcsőzetes forma vizsgafeladat modelljén, vagy babafejen, ahol az alapszínhez képest 2 színmélységgel világosabbra kell festeni, vagy legalább 70%-os ősz haj festését kell elvégezni divatszínre. A hajfestéssel egy időben legalább 10 melírfóliát kell elhelyezni lapmelír technológiával és Blanche-por alkalmazásával világosítani.A Blanche készítmény alkalmazását nem kell a hajtőtől elkezdeni. A melírozott tincseken a színárnyalást, színbiztosítást oxidációs festékkel, vagy oxidációs színezővel kell elvégezni. A színképzést követően a hajvágás alkalmával mód van a haj puhítására, bármely hajvágó eszközzel történő vágására, majd a hajszárításra. Fizikai formaváltoztatók – hajsimító, kreppelő, hullámosító stb. - alkalmazása megengedett. Minden finish termék alkalmazható. A modell, babafej megjelenése feleljen meg aktuális trendeknek, a festés- melír és a hajvágás összhangban legyen.

1. **Dauercsavarás babafejen 30 perc** (festés hatóidőben elvégezhető)

A 40 darab műanyag csavaró iránya, vastagsága igazolja, hogy a csavarás után a frizura jellegének megfelelően alakult volna ki a tartós hullám – dauervizet nem kell alkalmazni. Arányos, egyenletes csavarás, tiszta felválasztás, dauerpapír, dauertűk segítségével, törés-, pipamentes haj kialakítása a babafejen. A fennmaradó haj formára fésült legyen.